Document ID: /fineweb-2-swissfilter-quality_10-filterrobots/filtered/05604.jsonl.gz/22

Edita Aradinović objavila je da se njena sestra, pevačica Indira Aradinović Indi, nalazi na intenzivnoj nezi gde se lekari bore za njen život.
Kako je Edita navela, Indi je bila na operaciji želuca, ali je tom prilikom ustanovljeno da pevačica ima i druge probleme.
- Sledeći korak je operacija gde su uvideli da ona ima jak upalni proces pankreasa i slezine, a da je želudac maltene uvrnut. Slezinu su joj otklonili, ugradili bajpas - napisala je Edita.
- Trenutno je na intenzivnoj i u ovom momentu se bore za njen život. Razmatraju još jednu operaciju,a nama ostaje da se molimo da se to ne
desi i da se njen organizam sam uz lekove i terapiju izbori, jer je svaka operacija rizična. Još uvek nije jela. Nije se naspavala - dodala je Edita.
Ona je navela i da je Indi dobila vodu u plućima.
- 3. aprila, juče, temperatura je ponovo počela da raste, pluća su počela da
je bole, jer je prilikom cele katastrofe dobila i vodu u plućima - navodi Edita Aradinović u objavama o svojoj sestri.
- Poželela sam da podelim sa vama jednu od situacija kroz koju prolazi
jedna obična porodica. Hvala svima na podršci, savetima! Čuvajte se, budite dobro! - završila je pevačica.
Izvor: blic.rs / FOTO: INSTAGRAM / EDITAARADINOVIC / INSTAGRAM